stanford-oval/wikipedia huggingface dataset:
דראג קינג

צוות הדראג האמריקני "All the king's men", מבוסטון, מסוצ'סטס, ארצות הברית. מגלמי הדמויות כולן נשים ביום יום.
ביצוע השיר "אמריקה" מתוך "Wild Side Story" (פרודיה על "סיפור הפרברים") בהשתתפות הדראג קינג מאצ'ו (ראשון מימין), לוס אנג'לס, 1977.
דראג קינג או מלך דראג (באנגלית: Drag king) היא דמות דראג המגולמת בעיקר על ידי נשים המתלבשות בלבוש דראג גברי ומאמצות התנהגות סטריאוטיפית של המגדר הגברי למטרות בידור, בין אם במופע יחיד ובין אם כחלק מקבוצה. נשים המגלמות מלכי דראג עשויות להיות הטרוסקסואליות, לסביות, ביסקסואליות, טרנסג'נדריות, ג'נדרקוויריות, או כל חלק אחד מהקהילה הגאה. מופע דראג טיפוסי עשוי לכלול קטעי ריקוד, משחק, סטנד-אפ, שירה חיה או שירה בליפ סינק לשירים מוקלטים מראש. מלכי דראג מופיעים לעיתים קרובות כדמויות גבריות מאצ'ואיות מוגזמות, כגון פועלי בניין, ראפרים, או שהם מחקים סלבריטאים גבריים מוכרים, כמו אלביס פרסלי, מייקל ג'קסון וטים מקגרו.
בשלהי המאה ה-19 ובראשית המאה ה-20, מספר מלכי דראג נכנסו למיוזיק הול הבריטי. הפקות Pantomime (קומדיות מוזיקליות בריטיות) שימרו את המסורת של נשים המופיעות בתפקידים גבריים. החל מאמצע שנות ה-90, מלכי הדראג החלו לצבור לעצמם חלק מהתהילה ומתשומת הלב התקשורתית שמלכות הדראג ידעו.
היסטוריה וטרמינולוגיה

על אף שהמונח "דראג קינג" הופיע לראשונה בדפוס רק בשנת 1972,‏ ישנה היסטוריה ארוכה הרבה יותר של נשים המופיעות בביגוד גברי. בתיאטרון ובאופרה הייתה מסורת של תפקידי מכנסיים ושל "travesti" (בצרפתית: קרוס-דרסר. המונח הביא להתפתחות המילה באנגלית "travesty" שמשמעה לעג ופרודיה). השחקנית והמחזאית סוזנה סנטליבר הופיעה בתפקידי מכנסיים בסביבות 1700.‏ הזמרת הפופולרית הראשונה שהופיעה כגבר על בימות התיאטרון של ארצות הברית הייתה אנני הינדל, שהתחילה להופיע בניו יורק בשנת 1867,‏ בשנת 1886 היא נישאה למלבישה שלה, אנני רייאן. זמרת המיוזיק הול הבריטי וסטה טילי הייתה פעילה בסוף המאה ה-19 ובראשית המאה ה-20 כשהיא מתחזה לגבר. זמרות נוספות שהופיעו כגברים בבריטניה היו אלה שיידס והטי קינג. זמרת הבלוז גלדיס בנטלי הופיעה כשהיא לבושה בבגדי גברים בניו יורק, לוס אנג'לס וסן פרנסיסקו מ-1920 ועד לשנות ה-40.‏‏ סטורם דה לווייה הופיעה לצד זמרות המתחזות לגברים באולם ה-Jewel Box Revue בשנות ה-50 ובשנות ה-60, כפי שניתן לראות בסרט התיעודי Storme: The Lady of the Jewel Box.‏ דה לווייה הייתה בין משתתפי מהומות סטונוול.
לעיתים, נעשה שימוש במונח "דראג קינג" במובן רחב יותר, תוך התייחסות לבעלות גוף נשי המתלבשות בבגדים הנתפסים באופן מסורתי כגבריים, מסיבות שאינן למטרות בידור. שימוש זה כולל נשים שמנסות באופן זמני להתחזות לגברים וכן נשים המעוניינות בתפקידי מגדר גבריים מבלי להזדהות בעצמן כגברים. דיאן טור החלה לערוך סדנאות לדראג קינגז בשנת 1989, בהן הציעה לנשים שיעורים בהתחזות לגברים. טור הופיעה בסרט התיעודי משנת 2002 ‏Venus Boyz‏ שעסק בדראג קינגז. נשים מודרניות רבות נוהגות ללבוש כובעים, עניבות, מעילים, או אפילו חליפות מלאות כפריטי לבוש אופנתיים (למשל: בהשראת דיאן קיטון בסרט הקולנוע "הרומן שלי עם אנני"); נשים אלו אינן נחשבות לדראג קינגז.
קהילת הדראג

שלא כמו דראג קווינס, אשר נוהגים להופיע כאינדיבידואלים, דראג קינגס נוטים ליצור הרכבים אשר מופיעים יחדיו. אף על פי שגם הם עשויים להופיע כאינדיבידואלים, זה נדיר יותר בקהילת הדראג קינגס. הרכבים רבים נוצרים מתוך רצון ליצור אנסמבל שחקנים שמציג יחדיו. עם זאת, יש עוד ועוד דראג קינגס ששוברים את הסטריאוטיפ הזה, ומופיעים כמבצעים יחידים. בשנים האחרונות מופעים של הרכבי דראג קינגס הפכו ליותר ויותר נפוצים, ודראג קינגס מוזמנים לא פעם להופעות גם מחוץ להרכבים אלו, ובמקרים מסוימים אף חולקים את הבמה עם עמיתיהן הדברים, הדראג קווינס.
דראג קינגס הם, במידה רבה, תופעה תרבותית-לסבית שיכולה להיראות לעיתים קרובות בברים המיועדים ללסביות או בפסטיבלים. לא כל מלכי הדראג הם לסביות, וחלק מהמשתתפים בתת-התרבות של הדראג קינגס אינם מעורבים בשום דרך אחרת בתרבות, בחברה או בפוליטיקה של קהילת הלהט"ב. דראג קינגס הם קבוצה מגוונת, ולכן קשה למצוא מכנה משותף אוניברסלי שיש לכל מלכי הדראג. באמצעות הופעה גברית בגוף שאיננו זכרי-סיסג'נדר, שחקנים אלו מאתגרים את הבינאריה מגדרית של החברה. ישנם גברים טרנסקסואלים שמזדהים כדראג קינגס. פואו קווינס (faux queens) מופיעות לעיתים קרובות לצד דראג קינגס, והן עשויות להיות או לא להיות לסביות.
להקה בריטית של שחקניות קברט לסביות בשם Lesburlesque שמה לה למטרה לקדם את תרבות הדראג קינגס בחוג רחב יותר של מופעי קברט בבריטניה. מייסדת הלהקה, פיקסי טראפל, העניקה ריאיון לעיתון הגרדיאן בו הביעה את רצונה לצמצם את הפער הקיים בין דראג קינגס לבין דראג קווינס וקומיקאים וסטנדאפיסטים גברים-זכרים.
בדומה לכמה מלכות דראג המעדיפות להיתפס כשחקניות - כמו ג'סטין בונד וליפסינקה - כך גם כמה מלכי דראג מעדיפים שלא להיות מתוייגים כ-"מלכי קינג" בלבד. "אני חושב שכאשר אנשים מניחים שמישהו הוא קוויר, או שונה, או טרנס, הם תמיד רוצים לשים משהו לפני שמם", אמר בראיון מורי היל, דראג קינג אמריקאי. "וזה מה שהתווית "מלך דראג" הייתה ... למה אתה לא יכול פשוט לקרוא לי 'קומיקאי', כמו שג'רי סיינפלד נקרא קומיקאי?"
האקסטרווגנזה של הקהילה הבינלאומית של מלכי דראג (באנגלית: The International Drag King Community Extravaganza; בראשי תיבות: IDKE) הוא אירוע שנתי שמתקיים מאז 1999, ובו מתכנסים נציגים של קבוצות שונות מרחבי ארצות הברית, קנדה ואירופה על מנת לחגוג ולדון בנושאי מגדר ונושאים נוספים בסדרה של סדנאות המאורגנות על ידי מועצת IDKE.
תחרות מלכי הדראג הוותיקה ביותר בעולם, וככל הנראה גם הגדולה ביותר בעולם, נערכת בסן פרנסיסקו, קליפורניה. התחרות מופקת על ידי הפעיל החברתי והאמן לו ריד, המוכר גם בשם הבמה שלו - "Fudgie Frottage". מדי שנה, בעוד השופטים מתדיינים, להקת מלכי הדראג "Momma's Boyz" מופיעה באירוע זה, על מנת לבדר את הקהל. אירוע שנתי נוסף מתקיים גם בוושינגטון די. סי. ביוזמתו של קן וגאס, שהוא גם מייסד להקת מלכי הדראג "DC Kings".
בשנים האחרונות, כמה אמני דראג אימצו לעצמם מונחים אחרים מ-"דראג קינג" על מנת לתאר את סגנונות הדראג שלהם, במיוחד אם הם בחרו לסטות מהצורות המסורתיות יותר של "דראג קינגס". מונחים נפוצים כוללים "gender blurring" ("טשטוש מגדרי") שנועד להדגיש את המיזוג של התכונות הגבריות והנשיות של האמנים בהופעותיהם, וכן "drag thing" ("הדראג הזה") אותו אימץ מלך הדראג רוז בוץ' מוונקובר, בשל הדו-משמעות שבו. בטורונטו, במהלך העשור השני של המאה ה-21, החל להיות נפוץ גם המונח "unicorn drag" ("דראג חד-קרן".
שמות דראג

לעיתים קרובות, מלכי דראג מאמצים לעצמם שמות במה שובבים כדי לשקף את פרסונת הבמה שלהם. שמות המבוססים על סקס כמו "Smack Diaz" הם שמות נפוצים, כמו גם שמות גבריים ומאצ'ואיסטים כמו "Stanley Knife" או "Razor Blade". בדומה לפרקטיקות של מלכות דראג שמצטרפות ל-"בתים", כך גם ישנם מלכי דראג שמצטרפים ל-"להקות", עורכים חזרות יחד, מופיעים יחד ואפילו מאמצים לעצמם שם משפחה משותף.
כמה מלכי דראג הפכו לאמנים פופולריים בקרב קהילת הלהט"ב, במיוחד בקרב לסביות שהעריצו את האומץ של ה-DIY בקריאת תיגר על תפקידים מגדריים מסורתיים של גברים ונשים. כמה מן השמות הללו הפכו לאבני היסוד בקהילת הקינגס, לרבות Mo B. Dick,‏ Gage Gatlyn,‏ Murray Hill,‏ Ian Blakk,‏ Anson Reign,‏ Damian Matrix,‏ Owen McCord,‏ Xander Kinidy,‏ Remington Steal,‏ Flare,‏ Freddy Prinze Charming, Amadeus Karmani York,‏ Richard Cranium,‏ Gunner Gatlyn,‏ Dred,‏ Will Ryder,‏ Buck Naked,‏ Spikey Van Dykey,‏ JC ALL-Cox.‏
הדרכים לייצר אשליה מגדרית

בפני מלכי הדראג עומדים אתגרים דומים כמו אלו של מלכות הדראג ביצירת אשליה מגדרית, לבוש והופעה. בדרך כלל, הם נדרשים להסתיר את השדיים שלהם, להוסיף אשליה של איברי מין גבריים ולהפחית את התכונות הנשיות כך שהם ייראו גבריים יותר. הלבוש הוא בדרך כלל השינוי הנדרש הקל ביותר להוצאה לפועל, כאשר הביטוי "הבגד עושה את האדם" מקבל כאן משנה תוקף של משמעות.
הדרכים לייצר אשליה מגדרית > הסתרת שדיים

הסתרת השדיים היא ככל הנראה החלק המאתגר ביותר ביצירת האשליה המגדרית של מלך דראג. בעוד שלחלק ממלכי הדראג יש חזה קטן, והם עשויים להצליח להסתירו באמצעות חזיית ספורט הדוקה, מלכים רבים נדרשים לאחת (או יותר) מהשיטות הבאות: תחבושת אלסטית; איזו חבלה; חגורת גב (אותה לובשים הפוך); והידחסות לחולצות או אפודים. ישנם מלכי דראג אשר חותכים חור באזור המפשעה של גרביונים, ודרכו מעבירים את הראש ומשתמשים בחלקי הרגליים כשרוולים. כך נוצרת "חולצת גרביון" הדוקה הדוחסת את השדיים. שימוש באיזו חבלה היא השיטה המזיקה ביותר לעור, ושימוש ממושך בה עלול, במקרים מסוימים, להביא לקריעת העור וליצירת שלפוחיות לאחר ההסרה, או למתיחה של רקמת השד והעור לאחר שימוש ארוך טווח. טכניקה נוספת, שגם היא עלולה לגרום לנזק, היא השימוש בניילון נצמד. שיטה זו גרמה למלכי דראג ליפול מחוסרי הכרה במהלך הופעה.
הדרכים לייצר אשליה מגדרית > שיער פנים

מלכי גרר משתמשים בשיער פנים כאמצעי מרכזי לצורך יצירת האשליה המגדרית. לגברים יש בדרך כלל שיער פנים שמתחיל בראש עצם הלסת, שם יתחיל זקן. שיער הזקן שונה במידה ניכרת לעומת השיער על הראש שלהם. מלכי דראג משתמשים באמצעים קוסמטיים שונים, לעיתים אף בתוספות שיער, על מנת לייצר לעצמם שפם, זקן, זקן תיש, פאות לחיים או תוספת שיער פנים אחרת. ישנם מלכי דראג רבים אשר משתמשים באיפור הצללה כדי ליצור אשליה של זיפים, ולוותר על מראה של שיער פנים ארוך יותר, לפעמים מתוך נוחות או בחירה סגנונית בהתאם לדמות שהם מבצעים.
הדרכים לייצר אשליה מגדרית > גבות

גבות בדרך כלל הופכים לעבות יותר באמצעות איפור, כגון צלליות לעיניים, אייליינר או מסקרה, שכן גבותיהן של נשים נוטות להיות פחות עבות מאשר אצל גברים. ניתן ליצור אשליה זו גם באמצעות שימוש עדין בפודרה כהה. בנוסף, יש לקחת בחשבון גם את פאות הלחיים.
הדרכים לייצר אשליה מגדרית > שיער ותסרוקת

הסתרת הנשיות מתבצעת, בין השאר, באמצעות עיצוב השיער והתסרוקת. בעוד שלמלכי דראג רבים יש שיער קצר, ישנם מלכים שבחיי היומיום שלהם יש להם שיער ארוך יותר או תספורת נשית שיש לטפל בה על מנת להשלים את המראה של האשליה המגדרית. ישנם מלכי דראג שבוחרים ללכת עם שיער פזור, ולעצב את שיערם הארוך בסגנון גברי, בעוד אחרים תוחבים את השיער שלהם אל תוך כובע גרב וחובשים כובעים גבריים כחלק מהתלבושת שלהם.
הדרכים לייצר אשליה מגדרית > הופעה גברית

אחד האתגרים ביצירת האשליה המגדרית של השינוי מאישה לגבר הוא הסוואת התכונות והתנועות הנשיות. באופן כללי, נשים נעות בצורה שונה מגברים, אולי בגלל התניות חברתיות או צורות אגן שונות, וכתוצאה מכך ישנם הבדלים בזווית עצמות הירך. הייצוג הסטריאוטיפי של אדם כולל שימוש בתנועות ובמחוות גוף גבריות חדות, זאת בניגוד למלכות דראג, אשר עושות תנועות חלקות יותר בעת גילום דמויות של נשים.
ראו גם

דראג קווין
דראג בישראל
דמות דראג
דראג (לבוש)
דיסקוגרפיית הסינגלים של שרה ברייטמן

| דיסקוגרפיית הסינגלים של שרה ברייטמן |
| --- | --- |
 
 סינגלים ↙:  70
 שירים אחרים ↙:  34
דף זה כולל את דיסקוגרפיית הסינגלים המלאה של הזמרת-יוצרת האנגלייה שרה ברייטמן. דיסקוגרפיית האלבומים כוללת את הסינגלים, הסינגלים השיווקים, שיתופי הפעולה והשירים שלה.
במרוצת השנים, הוציאה ברייטמן עשרות סינגלים משלל סוגים שונים, ביניהם גם את הלהיט הבינלאומי, "Time to Say Goodbye", שזכה להצלחה חסרת תקדים, תוך שכבש עשרות פסגות מצעדים ונמכרה במיליוני עותקים ברחבי העולם. בנוסף לכך, הפך לשיר הנמכר ביותר בכל הזמנים בגרמניה. נכון לשנת 2020, נחשב השיר לאחד מתוך השירים הנמכרים ביותר בכל הזמנים, כשמכירותיו עולות על למעלה מ-12 מיליון עותקים ברחבי העולם. בהמשך, הוציאה להיטים כדוגמת "Eden",‏ "Deliver Me" ו-"Scarborough Fair".
בשנת 2000, הוציאה את השיר "A Whiter Shade of Pale". הוא זכה להצלחה חסרת תקדים כאשר נוגן ביפן ללא הרף, עד שהצליח לכבוש את פסגת המצעד, שם נשאר במשך תשעה עשר שבועות, דבר אשר הופך אותו לאחד מהשירים המצליחים ביותר בכל הזמנים במדינה. הוא קיבל את תואר הזהב הכפול על ידי איגוד תעשיית ההקלטות היפני (RIAJ), והפך לאחד מהשירים הנמכרים ביותר במדינה בעשור הראשון של המאה ה-21. הוא נמכר בלמעלה מ-150,000 עותקים בשני פורמטים שונים במדינה. בארצות הברית, זכה השיר להצלחה גם כן.
בהמשך הקריירה שלה, הוציאה להיטי דאנס כדוגמת "Free" ו-"Harem" ודואטים כדוגמת "Pasión" ו-"Canto della Terra".
אלבומים > שנות ה-70 של המאה ה-20

| שם | שנה | מיקומי שיא> NLD  | מיקומי שיא> GER  | מיקומי שיא> ISR  | מיקומי שיא> IRE  | מיקומי שיא> RSA  | מיקומי שיא> UK  | תארים | אלבום |
| --- | --- | --- | --- | --- | --- | --- | --- | --- | --- |
| "I Lost My Heart to a Starship Trooper" (ביחד עם הוט גוסיפ) | 1978 | 50 | 26 | 6 | 5 | 15 | 6 | BPI: פלטינה | סינגל שלא מתוך אלבום |
| "The Adventures of the Love Crusader" (ביחד עם הסטארשיפ טרופרס) | 1979 | — | — | — | — | — | 53 |  | סינגל שלא מתוך אלבום |
| "Love in a U.F.O." | 1979 | — | — | — | — | — | — |  | סינגל שלא מתוך אלבום |
"—" מציין שיר שלא נכנס למצעדים או לא הופץ באזור זה.
אלבומים > שנות ה-80 של המאה ה-20

| שם | שנה | מיקומי שיא> US  | מיקומי שיא> AUS  | מיקומי שיא> ISR  | מיקומי שיא> IRE  | מיקומי שיא> NZ  | מיקומי שיא> RSA  | מיקומי שיא> UK  | תארים | אלבום |
| --- | --- | --- | --- | --- | --- | --- | --- | --- | --- | --- |
| "My Boyfriend's Back" | 1981 | — | — | — | — | — | — | — |  | סינגל שלא מתוך אלבום |
| "Not Having That!" | 1981 | — | — | — | — | — | — | — |  | סינגל שלא מתוך אלבום |
| "Him" | 1983 | — | — | — | — | — | — | 55 |  | סינגל שלא מתוך אלבום |
| "Rhythm of the Rain" | 1983 | — | — | — | — | — | — | — |  | סינגל שלא מתוך אלבום |
| "Unexpected Song" | 1984 | — | — | — | — | — | — | 76 |  | Song & Dance ו-Surrender |
| "Pie Jesu" (ביחד עם פול מיילס-קינגסטון) | 1985 | — | — | 15 | 3 | 50 | — | 3 | BPI: כסף | Requiem |
| "The Phantom of the Opera" (ביחד עם סטיב הארלי) | 1986 | — | — | 25 | 11 | — | — | 7 |  | The Phantom of the Opera |
| "The Music of the Night" (ביחד עם מייקל קרופורד) | 1986 | — | — | — | 11 | — | — | 7 |  | The Phantom of the Opera |
| "Wishing You Were Somehow Here Again" (ביחד עם מייקל קרופורד) | 1986 | — | — | — | 11 | — | — | 7 |  | The Phantom of the Opera |
| "All I Ask of You" (ביחד עם קליף ריצ'רד) | 1986 | — | 24 | 28 | 1 | — | 1 | 3 | BPI: כסף | The Phantom of the Opera |
| "A Room with a View (Doretta's Dream)" | 1987 | — | — | — | — | — | — | — |  | A Room with a View |
| "Anything But Lonely" | 1989 | — | — | — | — | — | — | 79 |  | Aspects of Love |
| "Make Believe" | 1989 | — | — | — | — | — | — | — |  | Granpa |
| "Mr. Monotony" | 1989 | — | — | — | — | — | — | — |  | The Songs That Got Away |
| "Love Changes Everything" | 1989 | — | — | — | — | — | — | — |  | As I Came of Age |
"—" מציין שיר שלא נכנס למצעדים או לא הופץ באזור זה.
אלבומים > שנות ה-90 של המאה ה-20

| שם | שנה | מיקומי שיא> SWI  | מיקומי שיא> SWE  | מיקומי שיא> US  | מיקומי שיא> NLD  | מיקומי שיא> IRE  | מיקומי שיא> GER  | מיקומי שיא> BEL  | מיקומי שיא> AUT  | מיקומי שיא> AUS  | מיקומי שיא> UK  | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Something to Believe In" | 1990 | — | — | — | — | — | — | — | — | — | — |  | As I Came of Age |
| "Amigos Para Siempre" (ביחד עם חוסה קאררס) | 1992 | — | 36 | — | 7 | 16 | — | 44 | — | 1 | 11 | ARIA: פלטינה | סינגל שלא מתוך אלבום |
| "Captain Nemo" | 1993 | — | — | — | — | — | — | — | — | — | — |  | Dive |
| "The Second Element" | 1993 | — | — | — | — | — | — | — | — | — | — |  | Dive |
| "Heaven Is Here" | 1995 | — | — | — | — | — | — | — | — | — | — |  | Fly |
| "A Question of Honour" | 1995 | — | — | — | — | — | 15 | — | — | — | — |  | Fly |
| "How Can Heaven Love Me" (בהשתתפות כריס תומפסון) | 1996 | — | — | — | — | — | — | — | — | — | — |  | Fly |
| "Time to Say Goodbye" (ביחד עם אנדראה בוצ'לי) | 1996 | 1 | 31 | — | 5 | 1 | 1 | — | 1 | — | 2 | IFPI Austria: פלטינה BPI: פלטינה BVMI: זהב 11× RIAJ: זהב IFPI Switzerland: פלטינה 2× | Timeless |
| "Just Show Me How to Love You" (בהשתתפות חוסה קורה) | 1997 | — | — | — | 94 | — | 36 | — | — | — | 54 |  | Timeless |
| "Who Wants to Live Forever" | 1997 | — | — | — | — | — | — | — | — | — | 45 |  | Timeless |
| "Tú Quieres Volver" | 1997 | — | — | — | — | — | — | — | — | — | — |  | Timeless |
| "There for Me" (בהשתתפות חוסה קורה) | 1998 | — | — | — | — | — | — | 5 | — | — | — |  | Timeless |
| "Starship Troopers" (ביחד עם פדרציית האזרחים המאוחדת) | 1998 | — | — | — | — | — | — | — | — | — | 58 |  | Starship Troopers |
| "Eden" | 1998 | — | — | — | — | — | — | — | — | — | 68 |  | Eden |
| "Deliver Me" | 1999 | — | — | — | — | — | — | — | — | — | — |  | Eden |
| "So Many Things" | 1999 | — | — | — | — | — | — | — | — | — | — |  | Eden |
| "The Last Words You Said" | 1999 | — | — | — | — | — | — | — | — | — | — |  | Eden |
| "Dust in the Wind" | 1999 | — | — | — | — | — | — | — | — | — | — |  | Eden |
"—" מציין שיר שלא נכנס למצעדים או לא הופץ באזור זה.
אלבומים > העשור הראשון של המאה ה-21

| שם | שנה | מיקומי שיא> US  | מיקומי שיא> TWN  | מיקומי שיא> CHN  | מיקומי שיא> CAN  | מיקומי שיא> JPN  | מיקומי שיא> GER  | תארים | אלבום |
| --- | --- | --- | --- | --- | --- | --- | --- | --- | --- |
| "Scarborough Fair" | 2000 | — | 1 | 1 | — | — | — |  | La Luna |
| "La Luna" | 2000 | — | — | — | — | — | — |  | La Luna |
| "A Whiter Shade of Pale" | 2000 | — | — | — | — | 1 | — | RIAJ: זהב 2× | La Luna |
| "Here with Me" | 2001 | — | — | — | — | — | — |  | La Luna |
| "Moment of Peace" (ביחד עם גרגוריאן) | 2001 | — | — | — | — | — | 87 |  | Masters of Chant Chapter II |
| "Winter Light" | 2001 | — | — | — | — | — | — |  | Classics |
| "Ave Maria" | 2001 | — | — | — | — | — | — |  | Classics |
| "It's a Beautiful Day" | 2003 | — | — | — | — | — | — |  | Harem |
| "Free" | 2003 | — | — | — | — | — | — |  | Harem |
| "What You Never Know" | 2003 | — | — | — | — | — | — |  | Harem |
| "Harem" | 2003 | — | — | — | — | — | — |  | Harem |
| "Beautiful" | 2003 | — | — | — | — | — | — |  | Harem |
| "The Smile" (ביחד עם שילר) | 2004 | — | — | — | — | — | — |  | Leben |
| "I Will Be with You (Where the Lost Ones Go)" (בהשתתפות כריס תומפסון) | 2007 | — | — | — | — | 98 | — |  | Symphony |
| "Running" | 2007 | — | — | — | — | — | — |  | Symphony |
| "Pasión" (ביחד עם פרננדו לימה) | 2007 | — | — | — | — | — | — |  | Symphony |
| "Canto della Terra" (ביחד עם אנדראה בוצ'לי) | 2008 | — | — | — | — | — | — |  | Symphony |
| "Silent Night" | 2008 | — | — | — | — | — | — |  | A Winter Symphony |
| "I Believe in Father Christmas" | 2008 | — | — | — | — | — | — |  | A Winter Symphony |
| "I Wish It Could Be Christmas Everyday" | 2008 | — | — | — | — | — | — |  | A Winter Symphony |
"—" מציין שיר שלא נכנס למצעדים או לא הופץ באזור זה.
אלבומים > העשור השני של המאה ה-21

| שם | שנה | מיקומי שיא> US  | מיקומי שיא> ITA  | מיקומי שיא> CHN  | מיקומי שיא> CAN  | מיקומי שיא> JPN  | מיקומי שיא> GER  | תארים | אלבום |
| --- | --- | --- | --- | --- | --- | --- | --- | --- | --- |
| "Angel" | 2012 | — | — | — | — | — | — |  | Dreamchaser |
| "One Day Like This" | 2013 | — | 10 | — | — | — | — |  | Dreamchaser |
| "The Secret" (ביחד עם סאש!) | 2013 | — | — | — | — | — | — |  | S4!Sash! ו-Life Is a Beach |
| "Closer" | 2013 | — | — | — | — | — | — |  | Dreamchaser |
| "Glósóli" | 2013 | — | — | — | — | — | — |  | Dreamchaser |
| "Keep the Light" | 2014 | — | — | — | — | — | — |  | Voce – Sarah Brightman Beautiful Songs |
| "Life in the Streets" | 2015 | — | — | — | — | — | — |  | — |
| "Sogni" (בהשתתפות וינסנט ניקלו) | 2018 | — | — | — | — | — | — |  | Hymn |
| "Hymn" | 2018 | — | — | — | — | — | — |  | Hymn |
| "Miracle" (בהשתתפות יושיקי) | 2018 | — | — | — | — | — | — |  | Hymn |
| "Fly to Paradise" | 2019 | — | — | — | — | — | — |  | Hymn |
"—" מציין שיר שלא נכנס למצעדים או לא הופץ באזור זה.
אלבומים > שנות ה-20 של המאה ה-21

| שם | שנה | מיקומי שיא> NLD  | מיקומי שיא> GER  | מיקומי שיא> ISR  | מיקומי שיא> IRE  | מיקומי שיא> RSA  | מיקומי שיא> UK  | תארים | אלבום |
| --- | --- | --- | --- | --- | --- | --- | --- | --- | --- |
| "Just Show Me How to Love You" (ביחד עם פלורנט פאני) | 2020 | — | — | — | — | — | — |  | France |
| "God Save the Queen" (ביחד עם אלפי בו) | 2022 | — | — | — | — | — | — |  | — |
| "Le Bonheur est Multicolore" (בהשתתפות לואיזה ומתיאס) | 2023 | — | — | — | — | — | — |  | Winter in Paris |
| "Love and Deepspace" | 2024 | — | — | — | — | — | — |  | Love and Deepspace |
"—" מציין שיר שלא נכנס למצעדים או לא הופץ באזור זה.
שירים אחרים

במרוצת השנים, הקליטה ברייטמן שירים שלא הופצו כסינגלים ושלא נכללו באלבומי האולפן שלה. חלקם הושמעו בסרטים ונכללו בפסקולים נלווים, בעוד שחלקם נכללו באלבומי אולפן או אלבומים שונים של אמנים אחרים.
| שם | שנה | הערות | אלבום |
| --- | --- | --- | --- |
| "Madame Hyde" | 1979 | הושמע בסרט "העולם מלא גברים נשואים" (1979). | The World Is Full of Married Man |
| "Nella Fantasia" | 1998 | הוקלט במקור בשנת 1998 כחלק מ-Eden וזכה להצלחה עולמית אף על פי שלא יצא כסינגל. | Eden |
| "Don't Give Up" (ביחד עם גרגוריאן) | 2000 | הוקלט במקור על ידי פיטר גבריאל וקייט בוש. הוקלט מחדש בשנת 1999 והופץ בשנה שאחריה. | Masters of Chant |
| "Join Me" (ביחד עם גרגוריאן) | 2002 | הוקלט במקור על ידי הלהקה הפינית HIM. | Masters of Chant Chapter III |
| "Voyage, voyage" | 2002 | הוקלט במקור על ידי הזמרת הצרפתייה דזיירלס. | Masters of Chant Chapter III |
| "Heroes" (ביחד עם גרגוריאן) | 2006 | הוקלט במקור על ידי הזמר האנגלי דייוויד בואי. | Masters of Chant Chapter V |
| "Send Me an Angel" (ביחד עם גרגוריאן) | 2006 | הוקלט במקור על ידי הלהקה האוסטרלית ריל לייף. | Masters of Chant Chapter V |
| "When a Child Is Born" (ביחד עם גרגוריאן) | 2006 | שיר חג מולד עממי שנכתב במקור בשנת 1972. | Christmas Chants |
| "Snowbird" (ביחד עם אן מארי) | 2007 | הוקלט במקור על ידי הזמרת הקנדית אן מארי. | Anne Murray Duets: Friends  & Legends |
| 22 רצועות שונות | 2008 | ברייטמן הקליטה כ-22 רצועות במסגרת הסרט "ריפו! האופרה התורשתית" (2008). | Repo! The Genetic Opera |
| "Fleurs du Mal" | 2008 | הוקלט במקור בשנת 2008 כחלק מ-Symphony וזכה להצלחה עולמית אף על פי שלא יצא כסינגל. | Symphony |
| "You and Me" (ביחד עם ליו הואן) | 2008 | שיר הנושא הרשמי של אולימפיאדת בייג'ינג. | שיר שלא מתוך אלבום |
| "Stand Alone" | 2009 | שיר הנושא של סדרת הטלוויזיה היפנית "עננים מעל המדרון" (2009). | Saka no Ue no Kumo |
ביאורים

↑  "Pie Jesu" לא נכנס למצעד הבילבורד הוט 100, אך הגיע למקום ה-11 במצעד השירים הקלאסיים הדיגיטליים.
↑  "The Phantom of the Opera" הוקלט בשנת 2011 על ידי קולם וילקינסון, אנתוני וורלו, ג'ון אוון-ג'ונס, ראמין קרימלו ופיטר ג'ובק כחלק מ"פנטום האופרה ברויאל אלברט הול" (אנ') (2011).
↑  בשנת 2007 ביצעה ברייטמן ביחד עם ג'וש גרובן את "All I Ask of You" במהלך הקונצרט לדיאנה (אנ'). הגרסה נכללה באלבום בעל אותו השם.
↑  "All I Ask of You" לא נכנס למצעד הבילבורד הוט 100, אך הגיע למקום השביעי במצעד השירים הקלאסיים הדיגיטליים.
↑  "Love Changes Everything" לא נכנס למצעד הבילבורד הוט 100, אך הגיע למקום ה-45 במצעד השירים העכשוויים למבוגרים.
↑  "A Question of Honour" לא נכנס למצעד הבילבורד הוט 100, אך הגיע למקום הרביעי במצעד סינגלי הדאנס/אלקטרוני המסחריים.
↑  "Time to Say Goodbye" & "Canto della Terra" בוצעו כמחרוזת בשנת 2008 על ידי ברייטמן ואנדראה בוצ'לי. המחרוזת נכללה באלבום ההופעה שלו, Vivere Live in Tuscany.
↑  "A Whiter Shade of Pale" לא נכנס למצעד הבילבורד הוט 100, אך הגיע למקום ה-41 במצעד שירי הדאנס קלאב.
↑  "A Whiter Shade of Pale" לא נכנס למצעד קנדה הוט 100, אך הגיע למקום השביעי במצעד השירים הדיגיטליים.
↑  גרסת חג המולד של "Moment of Peace" נכללה באלבום, Christmas Chants & Visions‏ (2008).
↑  "Ave Maria" לא נכנס למצעד הבילבורד הוט 100, אך הגיע למקום התשיעי במצעד השירים הקלאסיים הדיגיטליים.
↑  "Free" לא נכנס למצעד הבילבורד הוט 100, אך הגיע למקום השלישי במצעד שירי הדאנס קלאב.
↑  "Free" לא נכנס למצעד הבילבורד הוט 100, אך הגיע למקום הראשון במצעד שירי הדאנס קלאב.
↑  "Canto della Terra" & "Time to Say Goodbye" בוצעו כמחרוזת בשנת 2008 על ידי ברייטמן ואנדראה בוצ'לי. המחרוזת נכללה באלבום ההופעה שלו, Vivere Live in Tuscany.
↑  "Canto della Terra" לא נכנס למצעד הבילבורד הוט 100, אך הגיע למקום ה-20 במצעד השירים הקלאסיים הדיגיטליים.
↑  "Silent Night" לא נכנס למצעד הבילבורד הוט 100, אך הגיע למקום ה-28 במצעד השירים הקלאסיים הדיגיטליים.
↑  "Angel" לא נכנס למצעד הבילבורד הוט 100, אך הגיע למקום ה-42 במצעד שירי הדאנס קלאב.
↑  "One Day Like This" לא נכנס למצעד הבילבורד הוט 100, אך הגיע למקום העשירי במצעד השירים הקלאסיים הדיגיטליים.
↑  במקור, "The Secret" יצא לאור בשנת 2002 כחלק מאלבום האולפן הרביעי של סאש, S4!Sash!, אך לא הופץ כסינגל. בשנת 2004 נכלל באלבום האוסף של ברייטמן, The Harem Tour, בשם "The Secret Still Remains". בשנת 2007 נכלל באלבום הלהיטים של סאש, 10th Anniversary, בשם "The Secret 2007". בשנת 2012 עשר שנים לאחר יציאתו המקורית, נכלל באלבום האולפן החמישי של סאש, Life Is a Beach והופץ כסינגל השני מתוכו ב-29 במרץ 2013.
↑  גרסה נוספת של "Join Me" בשם "Schill Out-Version" נכללה ב-Masters of Chant Chapter III, גם כן.
האל הינסון

האל הינסון (באנגלית: Hal Hinson) הוא מבקר קולנוע וספרות אמריקאי שכתב במדור "Style" של "וושינגטון פוסט" בין השנים 1987–1997.
הינסון נחשב למבקר שאינו פופולרי בקרב חבריו המבקרים, מכיוון שאינו חושש לתת ביקורת שהולכת כנגד הקונצנזוס; למשל, הוא הילל את "הדסון הוק" (1991), שנקטל בידי שאר המבקרים. דוגמה נוספת היא הסקירה שלו לסרט "האחים סופר מריו", שהלכה נגד הזרם הביקורתי. בביקורת זו, שבה שיבח את האפקטים שמופיעים בסרט, כתב בין השאר "בקצרה, זהו סרט פצצה" (In short, it's a blast). האמירה ליוותה בהמשך את הפרסומים של הסרט במדיה הביתית. בשנת 1996 פוטר הינסון בידי "וושינגטון פוסט", ובשל איחורים קבועים להקרנות.
הינסון כתב מאמר על מונטגומרי קליפט, תחת הכותרת "Some Notes on Method Acting" (כמה הערות על משחק מתודי) למגזין "סייט אנד סאונד" בשנת 1984. הוא גם סקר עבור מגזין הקולנוע "Film Comment" באמצע שנות השמונים.
מתגורר במערב הוליווד.